ฉันอยากให้คุณสัมผัสใบหน้าของคุณค่ะ
เชิญค่ะ
คุณสัมผัสได้ถึงอะไรคะ
นุ่ม
นุ่มและชุ่มชื่น
มันก็คือคุณรึเปล่า
คุณรู้สึกว่ากำลังสัมผัสตัวเองอยู่
ก็นะ มันก็ไม่ค่อยถูกนัก
จริงๆแล้วคุณกำลังสัมผัสกับจุลชีพเป็นพันๆ
ที่อยู่บนใบหน้าและนิ้วมือของคุณ
คุณกำลังสัมผัสเห็ดรา (fungi) บางส่วน
ซึ่งปลิวลงมาจากท่ออากาศวันนี้
พวกมันทำให้พวกเรามีอาการแพ้ต่างๆ
และมีกลิ่นอับชื้นจากรา
คุณกำลังสัมผัสแบคทีเรียนับ 100 พันล้านเซลล์
ที่อาศัยอยู่บนผิวของเรา
พวกมันกำลังแทะเล็มน้ำมันผิวคุณ
และกำลังแบ่งตัว
กำลังทำให้คุณมีกลิ่นตัว
คุณอาจสัมผัส...แบคทีเรียพวกที่ เจอได้ในอุจจาระอยู่
ซึ่งมากับละอองน้ำตอนคุณกดชักโครกครั้งล่าสุด
หรือแบคทีเรียที่อยู่ในท่อน้ำของพวกเรา
ซึ่งถูกประพรมลงบนตัวคุณจากการอาบน้ำ ครั้งสุดท้าย
ขอโทษค่ะ
คุณอาจกำลังแปะมือในระดับจุลชีพอยู่ก็เป็นได้
กับ 1 ใน 2 สายพันธุ์ของตัวไรที่อาศัย อยู่บนใบหน้าของพวกเรา
ทั่วทั้งหน้าของเราเลยค่ะ
พวกมันได้ใช้เวลาทั้งคืนกระดุกกระดิกไปทั่ว ใบหน้าของเรา
และมีอะไรกันบนสันจมูกของคุณ
พวกมันหลายตัวกำลังหลั่งสารจากลำไส้ ไปบนรูขุมขนของคุณ
ตอนนี้ก็ดูที่นิ้วมือของคุณค่ะ
มันเป็นยังไงบ้าง สะอิดสะเอียนไหมคะ
อยู่ในความต้องการสบู่หรือ น้ำยาซักฟอกอย่างรุนแรงไหม
นั่นคือสิ่งที่คุณรู้สึกตอนนี้ค่ะ
แต่มันจะไม่ใช่สิ่งที่คุณจะรู้สึกในอนาคต
สำหรับช่วง 100 ปีที่ผ่านมา
พวกเรามีความสัมพันธ์แบบปรปักษ์
กับจุลชีพที่อาศัยอยู่ใกล้เราที่สุด
ถ้าฉันบอกคุณว่ามีแมลงตัวหนึ่งในบ้านของคุณ
หรือแบคทีเรียในอ่างล้างจานคุณ
มันมีวิธีซึ่งถูกคิดค้นขึ้นใหม่โดยมนุษย์ ไว้จัดการ
ผลิตภัณฑ์เพื่อฆ่า ไล่
ฆ่าเชื้อ
ตอนนี้พวกเราพยายามอย่างหนักที่จะกำจัด จุลชีพออกไปจากโลกของเรา
แต่ในการทำอย่างนั้น พวกเรากำลังมองข้าม แหล่งที่ดีที่สุดของเทคโนโลยีใหม่ๆ
บนโลกใบนี้
100 ปีที่ผ่านมาได้แสดงให้เห็น ทางออกเกี่ยวกับมนุษย์สู่ปัญหาทางจุลชีพ
แต่ในอีก 100 ปีข้างหน้าจะแสดงให้เห็น วิธีแก้ทางจุลชีพสู่ปัญหาเกี่ยวกับมนุษย์
ฉันเป็นนักวิทยาศาสตร์ และฉันทำงาน กับนักวิจัย
ที่ North Carolina State University และ University of Colorado
เพื่อทำให้เห็นถึงจุลชีพซึ่งอยู่ใกล้ พวกเราที่สุด
และนั่นคือบ่อยครั้งอยู่ในสิ่งแวดล้อมซึ่ง เป็นส่วนตัวที่สุดและน่าเบื่อที่สุด
มันอยู่ใต้เก้าอี้ยาวของเรา ในสวนหลังบ้านเรา
ในรูสะดือของเรา
ฉันทำงานชิ้นนี้เพราะมันปรากฏว่า เรารู้น้อยมาก
เกี่ยวกับจุลชีพที่อยู่ใกล้ตัวเราที่สุด
ในขณะที่เมื่อไม่กี่ปีก่อน ไม่มีนักวิทยาศาสตร์คนไหน
บอกคุณได้ว่าแมลงหรือจุลชีพอะไร อาศัยอยู่ในบ้านของคุณ
บ้านของคุณ ที่ที่คุณรู้จักดีกว่าทุกที่
และอย่างนั้นฉันและทีมคนอื่นๆ
พร้อมปฏิบัตหน้าที่ด้วยไม้พันสำลีและปากคีบ
และเทคนิคทาง DNA ขั้นสูง
เพื่อเปิดเผยจุลชีพซึ่งอยู่ใกล้ตัวเราที่สุด
ในการทำอย่างนั้นทำให้เราพบแมลง มากกว่า 600 สายพันธุ์
ซึ่งอาศัยอยู่ในบ้านในสหรัฐอเมริกา
ทุกสิ่งทุกอย่างจากแมงมุมและแมลงสาป
ไปจนถึงไรตัวเล็กๆที่เกาะติดกับขนนก
และพวกเราพบแบคทีเรียและเห็ดรา มากกว่า 100,000 สายพันธุ์
ซึ่งอาศัยอยู่ในฝุ่นในบ้านของพวกเรา
อีกกว่าเป็นพันๆสายพันธุ์อาศัยอยู่บน เสื้อผ้าหรือฝักบัวของพวกเรา
พวกเรายังคงไปไกลกว่านั้น
และพวกเราตรวจดูจุลชีพ
ที่อาศัยอยู่ภายในร่างกาย ของแมลงที่อยู่ในบ้านของเราพวกนั้น
ในแมลงแต่ละตัว ตัวอย่าง เช่น ตัวต่อ
พวกเราเห็นป่าจุลชีพเปิดออกในจานเพาะเชื้อ
โลกของหลายร้อยสายพันธุ์อันมีชีวิตชีวา
ขอให้ดู จักรวาลทางชีววิทยาค่ะ
สายพันธุ์เยอะมากที่พวกคุณกำลังดูอยู่ตอนนี้
ยังไม่มีชื่อนะคะ
สิ่งมีชีวิตส่วนใหญ่รอบๆ ตัวเรา ยังคงไม่มีใครรู้จัก
ฉันจำได้ครั้งแรกที่ฉันค้นพบ และให้ชื่อกับสายพันธุ์ใหม่อันหนึ่ง
มันเป็นเห็ดราที่อาศัย อยู่ในรังของต่อหัวเสือ
มันสีขาวและมีขนปุกปุย
และฉันให้ชื่อมันว่า "mucor nidicola"
ความหมายในภาษาละตินคือ มันอาศัยอยู่ในรังของผู้อื่น
นี่คือภาพของมันค่ะ กำลังโตเป็นไดโนเสาร์
เพราะว่าทุกคนคิดว่าไดโนเสาร์เจ๋ง
ในตอนนั้น ฉันอยู่บัณฑิตวิทยาลัย
และฉันก็ตื่นเต้นมากๆ เลยค่ะ ที่ฉันค้นพบสิ่งมีชีวิตใหม่นี้
ฉันโทรหาพ่อของฉัน และฉันพูดว่า
"พ่อคะ! ลูกเพิ่งค้นพบ จุลชีพสายพันธุ์ใหม่สายพันธุ์หนึ่งค่ะ"
และพ่อก็หัวเราะ และพูดว่า
"นั่นวิเศษเลย พ่อหวังว่าลูกจะเจอทางรักษามันนะ"
(เสียงหัวเราะ)
"รักษามัน"
ตอนนี้พ่อของฉันเป็นแฟนพันธุ์แท้ของฉันค่ะ
เพราะงั้น ในช่วงเวลาสั้นๆนั่น ซึ่งพ่ออยากจะฆ่าสิ่งมีชีวิตแบบใหม่ของฉัน
ฉันตระหนักว่าจริงๆ แล้วฉันไม่ได้ทำ ในสิ่งที่พ่อคิดว่าฉันจะทำ
ทั้งในฐานะลูกและนักวิทยาศาสตร์
ในช่วงปีที่ฉันทำงานหนักในห้องทดลอง และสนามหลังบ้านของผู้คน
สำรวจและบันทึกรายชื่อจุลชีพรอบๆ ตัวเรา
ฉันไม่เคยบอกให้พ่อรู้อย่างกระจ่างชัด ถึงภารกิจของฉัน
เป้าหมายของฉันไม่ใช่เพื่อค้นพบเทคโนโลยี
ที่จะฆ่าจุลชีพชนิดใหม่รอบๆ ตัวเรา
เป้าหมายของฉันคือเพื่อค้นพบเทคโนโลยีใหม่ๆ จากจุลชีพนี้ซึ่งเทคโนโลยีนี้จะช่วยชีวิตเรา
ความหลากหลายของชีวิตในบ้านของเราเป็น มากกว่ารายชื่อของ 100,000 สายพันธุ์ใหม่
มันคือ 100,000 แหล่งข้อมูลที่จะ แก้ปัญหาของมนุษย์
ฉันรู้ว่ามันยากที่จะเชื่อนะคะ ว่าอะไรก็ตามที่เล็กมากๆ
หรือมีแค่เซลล์เดียว
สามารถจะทำอะไรที่ทรงพลังได้
แต่พวกมันทำได้ค่ะ
สิ่งมีชีวิตพวกนี้คือนักแปรธาตุทางจุลชีพค่ะ
ด้วยความสามารถในการทำให้ สิ่งแวดล้อมของพวกมันเปลี่ยนแปลงไป
ด้วยคลังอาวุธของเครื่องมือทางเคมี
นี่หมายถึงว่าพวกมันสามารถมีชีวิตอยู่ได้ ที่ไหนก็ได้บนโลกใบนี้
และพวกมันกินอะไรก็ได้ที่อยู่รอบตัวพวกมัน
นี่แปลว่าพวกมันกินได้ทุกอย่าง ตั้งแต่ขยะมีพิษไปจนถึงพลาสติก
และพวกมันสามารถผลิตของเสีย อย่างน้ำมันและพลังงานแบตเตอรี่ได้
หรือแม้กระทั่งทองก้อนจิ๋วก็ได้ค่ะ
พวกมันสามารถเปลี่ยนแปลง สิ่งที่กินไม่ได้ให้กินได้
พวกมันเปลี่ยนน้ำตาลเป็นแอลกอฮอล์ได้
พวกมันให้กลิ่นกับช็อคโกแลต
และให้อำนาจกับพื้นดิน ทำให้พืชเจริญเติบโต
ฉันอยู่ที่นี่เพื่อบอกคุณว่า
อีก 100 ปีข้างหน้าจะแสดงให้เห็นชัดว่า จุลชีพพวกนี้
กำลังแก้ปัญหาของพวกเรามากขึ้น
และพวกเรามีปัญหาตั้งมากมายให้เลือกสรร
พวกเรามีเรื่องธรรมดาโลกอย่าง เสื้อผ้ามีกลิ่นเหม็น หรือ อาหารขาดรสชาติ
และพวกเราก็มีเรื่องสำคัญๆ อย่าง
โรคภัย มลพิษ สงคราม
และ ดังนั้นนี่คือภารกิจของฉันค่ะ
ที่จะไม่แค่จดรายชื่อ จุลชีพที่อยู่รอบๆ ตัวเรา
แต่เพื่อหาว่าอะไรคือสิ่งที่ เหมาะสมอย่างยิ่งที่จะช่วยพวกเรา
นี่คือตัวอย่างหนึ่ง
เราเริ่มกันที่แมลงรบกวนตัวหนึ่งค่ะ
ตัวต่อตัวหนึ่งที่อยู่ในบ้านของเราหลายหลัง
ภายในตัวต่อตัวนั้น พวกเราดึงเอาจุลชีพที่ ไม่เป็นที่รู้จักสายพันธุ์หนึ่งออกมา
ด้วยความสามารถอันหนึ่งที่เป็นเอกลักษณ์
มันผลิตเบียร์ได้ค่ะ
นี่คือหนึ่งคุณสมบัติที่เพียง ไม่กี่สายพันธุ์บนโลกนี้เท่านั้นมีนะคะ
ที่จริงแล้ว เบียร์ทั้งหมดที่ผลิตขายกัน ซึ่งคุณได้ลองดื่มนั้น
น่าจะมาจาก 1 ใน 3 สายพันธุ์ของจุลชีพนะคะ
ยังเป็นสายพันธุ์ของพวกเราค่ะ มันผลิต เบียร์ที่มีรสชาติเหมือนน้ำผึ้งได้
และมันผลิตเบียร์รสเปรี้ยวสมใจได้อีกด้วย
ตามข้อเท็จจริง จุลชีพสายพันธุ์นี้ ซึ่งอาศัยอยู่ในท้องของตัวต่อ
มันผลิตเบียร์รสเปรี้ยวอันมีราคาได้ค่ะ
ได้ดีกว่าสายพันธุ์ไหนๆ บนโลก
ตอนนี้มีอยู่ 4 สายพันธุ์ซึ่ง ผลิตเบียร์ตามท้องตลาด
ที่ไหนที่พวกคุณเคยเห็นแมลงรบกวน
ขอให้ตอนนี้คิดถึงรสชาติในอนาคต ของเบียร์ที่คุณโปรดปรานนะคะ
เหมือนเป็นตัวอย่างที่สอง
ฉันได้ทำงานกับนักวิจัยที่จะขุดดินใน สนามหลังบ้านของผู้คน
ที่นั่น พวกเราได้พบว่าจุลชีพชนิดหนึ่งซึ่ง สามารถผลิตยาปฏิชีวนะใหม่ได้
ยาปฏิชีวนะที่ฆ่าจุลชีพที่ดื้อยาที่สุด ในโลกได้
นี่คือสิ่งยอดเยี่ยมที่ได้ค้นพบ
แต่นี่คือความลับค่ะ
สำหรับ 60 ปีที่ผ่านมา
ยาปฏิชีวนะในท้องตลาด
ได้มาจากแบคทีเรียเดียวกับแบคทีเรีย ที่พบในดิน
ทุกๆ วัน คุณและฉัน และทุกคนในห้องนี้
และบนโลกนี้
ถูกช่วยชีวิตโดยแบคทีเรียเดียวกับที่พบ ในดิน ซึ่งผลิตยาปฏิชีวนะส่วนใหญ่ของเรา
ที่ไหนที่คุณเคยเห็นดิน
ขอให้ตอนนี้คิดถึงยานะคะ
บางที ตัวอย่างที่ฉันชอบที่สุด คงมาจากนักเรียนวิทยาลัย
คนที่กำลังศึกษาจุลชีพชนิดหนึ่งที่ อาศัยอยู่ในฝ้าบนผิวหนองน้ำ
ซึ่งมันถูกให้ชื่ออย่างน่าอนาถ ตามมูลวัวที่มันถูกพบเป็นครั้งแรก
มันค่อนข้างไม่โดดเด่น และจะไม่คุ้มค่าแก่การสนทนา
ยกเว้น นักวิจัยคนนั้นได้พบว่า ถ้าคุณให้มันแก่หนู
มันปลูกภูมิคุ้มกันต่อ PTSD (ภาวะ ความความเครียดผิดปกติหลังเหตุสะเทือนใจ)
มันปลูกภูมิคุ้มกันต่อความกลัวค่ะ
ที่ไหนที่คุณเคยเห็นฝ้าบนผิวหนองน้ำ ขอให้คิดถึงความหวังนะคะ
มีตัวอย่างจุลชีพตั้งเยอะแยะมากมาย
ที่ฉันไม่มีเวลาจะพูดถึงในวันนี้
ฉันได้ให้ตัวอย่างการแก้ปัญหาพวกคุณ ไปแแค่จาก 3 สายพันธุ์เท่านั้น
แต่ขอให้ลองจินตนาการว่าอะไรที่บรรดาจุลชีพ ในฝุ่นในบ้าน 100,000 สายพันธุ์พวกนั้น
อาจสามารถทำได้
ในอนาคต พวกมันอาจสามารถทำให้คุณเซ็กซี่ขึ้น
หรือฉลาดขึ้น
หรือบางที...อายุยืนขึ้น
อย่างนั้น ฉันอยากให้คุณดูที่นิ้วมือ ของคุณอีกครั้งค่ะ
นึกถึงจุลชีพทั้งหมดพวกนั้น
ที่ยังไม่มีใครรู้จัก
นึกถึงสิ่งในอนาคตที่พวกมันอาจจะสามารถทำได้
หรือสร้าง
หรือชีวิตใครที่พวกมันอาจช่วยไว้ได้
นิ้วของคุณรู้สึกอย่างไรบ้างคะตอนนี้
ทรงพลังนิดหน่อยไหม
นั่นเป็นเพราะคุณกำลังสัมผัสได้ถึงอนาคต
ขอบคุณค่ะ
(เสียงปรบมือ)